Kvetoslavov

**Kvetoslavov** (historicky , , ) je obec na Slovensku v okrese Dunajská Streda.

## Polohopis
Najbližšie veľké mesto je hlavné mesto Slovenska Bratislava, vzdialená 15 km, od hraníc s Maďarskom je obec vzdialená 7 km. Najbližšie mesto Šamorín leží vzdialené len 3 km. Kvetoslavov sa nachádza v miernom pásme, v rastlinnom pásme Žitného ostrova. Obec leží v Podunajskej nížine v západnej časti Žitného ostrova. Chotár má rozlohu , tvoria ho štrky a piesky s vrstvami dunajských naplavenín, miestami naviate piesky. Pôda je úrodná, černozemná. Nadmorská výška  mimo záplavového územia Žitného ostrova.

## Dejiny
Na mieste obce je doložené Rímsko-barbarské sídlisko. Obec sa prvýkrát spomína roku 1230. Patrila viacerým majiteľom:
* 16. storočie: Farkaš
* 17. storočie: Forgáč
* 18. storočie: Bittóo, Nassvady
* 19. storočie: Pongrác

V roku 1715 mala obec 6 daňovníkov. Zaoberali sa poľnohospodárstvom. V roku 1869 mala obec 182 obyvateľov. V rokoch 19381945 bola obec pripojená k Maďarsku. Po oslobodení sa do obce presídlili Slováci z Maďarska. Z národnostného hľadiska je skladba obyvateľstva obce slovensko-maďarská.

V obci bola šľachtiteľská stanica zeleniny a ovocia – Šľachtenie a výroba semien Kvetoslavov.

### Názov
;Vývin názvu obce
* 1230 – *Vzor*
* 1282 – *Vzur*
* 1290 – *Wozor*
* 1294 – *Zor*
* 1808 – *Uszor*
* 1927 – *Úzor*
* 1948 – *Kvetoslavov* (maďarsky *Úszor*)

## Obyvateľstvo
Počet obyvateľov pri sčítaní v roku 2021 bol 1744.

### Národnostné zloženie

**Národnostné zloženie:** 

* **1991**: Slováci 320, Maďari 412, 45

* **2001**: Slováci 383, Maďari 378, 61

* **2011**: Slováci 576 (60,7%), Maďari 310 (32,7%), ostatní 63
* **2021**: Slováci 1379 (79,07%), 265 Maďari (15,19%), ostatní 100

***Vývoj počtu obyvateľov***:

## Kultúra a zaujímavosti
### Pamiatky
* Rímskokatolícka kaplnka Nanebovzatia Panny Márie, jednoloďová neogotická stavba s polygonálnym ukončením presbytéria a malou strešnou vežou, z roku 1883. Interiér je zaklenutý lomenou klenbou. Nachádza sa tu oltár so sochou Madony z doby vzniku kaplnky a barokový voľný obraz Ružencovej Panny Márie z konca 18. storočia. Fasády kaplnky sú členené polkruhovo ukončenými oknami so šambránami a klenákmi, lizénami a výraznou korunnou rímsou s tehlovým zuborezom. Na priečelí je vročenie vzniku stavby, veža je mierne vykonzolovaná, má nárožné skosenia a je ukončená ihlancovou helmicou. 

Súbor:Kvetoslavov 02 03.jpg|Kaplnka Panny Márie Nanebovzatej
Súbor:Kvetoslavov 02 02.jpg
Súbor:Kvetoslavov 02 01.jpg
Súbor:Kvetoslavov 02 04.jpg|Priečelie kaplnky
Súbor:Kvetoslavov 02 05.jpg|Detail veže


## Školstvo
V obci je poskytované plnohodnotné predprimárne aj primárne vzdelávanie v Materskej škole aj plnoorganizovanej Základnej škole.

## Doprava
Kvetoslavov leží na jednokoľajnej trati 131 z Bratislavy-Nového Mesta do Komárna. V obci sa nachádza železničná zastávka v 22,438 km a železničná stanica v kilometri 23,921.

Cez kataster obce prechádza rýchlostná cesta R7, ktorej privádzač Šamorín-Sever je na ceste II/503 v smere na Šamorín.

V obci sa nachádza neverejné letisko Kvetoslavov s trávnatým povrchom určené najmä pre športové a rekreačné lietanie.

## Referencie

## Iné projekty

## Externé odkazy
* 
* Sčítanie obyvateľov, domov a bytov - Trenčiansky kraj – Kvetoslavov


Kategória:Obce okresu Dunajská Streda